Diari Oficial de la Generalitat Valenciana


Sumari del DOGV 4050, del 25-07-2001 (2001/7106)

RESOLUCIÓ de 10 de juliol de 2001, de la Universitat d'Alacant, per la qual es convoca curs selectiu de promoció interna per a l'accés a l'escala de gestió d'aquesta universitat.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7106


Data del document
:   10-07-2001

Organisme emissor
:   Universitat d'Alacant

Tipus de document
:   Resolució

Descriptors 

:   * promoció professional
    * funcionari
    * universitat
    * concurs administratiu

RESOLUCIÓ de 10 de juliol de 2001, de la Universitat d'Alacant, per la qual es convoca curs selectiu de promoció interna per a l'accés a l'escala de gestió d'aquesta universitat. [2001/M7106]
  
D'acord amb el que disposa l'article 37 i la disposició addicional quarta del Decret 33/1999, del Govern Valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, d'acord amb les competències que li confereixen l'article 18 de la Llei de Reforma Universitària i l'article 176 i els següents de l'estatut de la Universitat d'Alacant, aquesta universitat convoca curs selectiu de promoció interna per a l'accés a l'escala de gestió per a ocupar llocs d'administració general, segons aquestes bases
  
Primera. Condicions dels aspirants
  
1.1 Per a poder ser admès a les proves selectives, a més dels requisits ja acreditats en nomenaments anteriors, cal reunir els requisits següents:
  
1.1.1 Tenir el títol de diplomat, arquitecte tècnic, enginyer tècnic o equivalent o estar en condicions d'obtenir-lo abans que acabe el termini de presentació de sol·licituds.
  
1.1.2 Ser funcionari de carrera, pertànyer a cossos o escales del grup C amb una antiguitat mínima de dos anys en el grup, estar prestant serveis i ocupar, amb destinació definitiva, llocs de treball d'administració general classificats com a B/C, en aquesta universitat.
  
1.2 Les condicions a què fa referència l'apartat anterior s'han de reunir en el moment de finalització del termini de presentació d'instàncies i mantenir-les durant tot el procés selectiu, fins al moment de la presa de possessió.
  
Segona. Contingut i calendari del curs selectiu
  
2.1 El curs selectiu tindrà una durada de 80 hores, tot i que podrà ser ampliat amb accions complementàries que oportunament seran descrites i que no hauran de superar les 10 hores.
  
Els programes i les matèries que integren el curs selectiu figuren en l'annex d'aquesta convocatòria.
  
2.2 El curs començarà a partir del dia 1 de setembre de 2001.
  
Tercera. Sistema de valoració del curs selectiu
  
3.1 El sistema de valoració dels aspirants consistirà a:
  
a) Fer un qüestionari de caràcter eliminatori amb quatre respostes alternatives en cada pregunta, de les quals només una serà la correcta. En el qüestionari caldrà contestar preguntes relacionades amb la totalitat de la matèria continguda en el curs.
  
L'exercici serà valorat de 0 a 10 punts. Per a superar-lo caldrà aconseguir la puntuació que determine el tribunal.
  
El tribunal farà públic el resultat de l'avaluació en el tauler d'anuncis i en la pàgina web de la universitat i convocarà els aspirants que l'hagen superat perquè, en el termini de 10 dies naturals, presenten al tribunal, a través del registre general de la universitat, el treball a què fa referència l'apartat següent.
  
b) Elaborar un treball que caldrà escollir entre els que propose el tribunal durant el curs, que haurà de ser presentat en el termini consignat més amunt. Una vegada finalitzat el termini, el tribunal convocarà els aspirants perquè l'exposen públicament. L'exposició podrà donar lloc a la petició d'ampliacions, preguntes i comentaris.
  
L'exercici serà valorat de 0 a 10 punts. Per a superar-lo caldrà obtenir com a mínim 3 punts.
  
El tribunal haurà d'establir prèviament les línies fonamentals sota les quals valorarà el treball i l'exposició, entre les quals hauran de figurar la fonamentació teòrica, la profunditat, la coherència i l'organització del treball en qüestió.
  
3.2 L'avaluació del curs selectiu requerirà la superació de les dues proves per separat, i la puntuació total estarà determinada per la mitjana de totes dues, que haurà d'igualar o superar els 5 punts perquè l'aspirant siga declarat apte.
  
3.3 L'avaluació requerirà prèviament l'assistència al 70% de les hores lectives, sumant les del curs i les de les accions complementàries.
  
Quarta. Sol·licituds
  
4.1 Els qui vulguen prendre part en aquestes proves ho hauran de fer constar en la instància que els serà facilitada gratuïtament en el registre general d'aquesta universitat.
  
4.2 Les sol·licituds hauran de ser dirigides a la Unitat de Selecció i Formació de la Universitat d'Alacant. El termini de presentació d'aquestes sol·licituds serà de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana i caldrà presentar-les en el registre general de la universitat. Es podrà utilitzar qualsevol de les vies que estableix l'article 38.4 de la Llei 30/1992, de 26 de novembre.
  
Per la Unitat de Selecció i Formació se sol·licitarà al Servei de Gestió de Personal certificat acreditatiu que els aspirants compleixen els requisits que s'exigeix en la base 1.1.2.
  
4.3. Els aspirants hauran de fer constar si desitgen realitzar el qüestionari a què es refereix la base 3.1. a) en llengua valenciana en el requadre A) de l'epígraf Dades a consignar segons les bases de la convocatòria, de la sol·licitud, de no omplir-se s'entendrà que opten per realitzar l'exercici en castellà.
  
Cinquena. Admissió dels aspirants
  
5.1 En acabar el termini de presentació d'instàncies, i amb la prèvia verificació del compliment dels requisits de participació indicats en la base 1.1.2, el gerent dictarà una resolució que contindrà la relació provisional d'admesos i exclosos a la realització del curs selectiu. La resolució necessàriament haurà de fer constar els cognoms, el nom i el DNI de tots els aspirants.
  
5.2 Els aspirants exclosos podran, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, solucionar el defecte que n'haja motivat l'exclusió o fer les al·legacions que consideren oportunes.
  
5.3 Una vegada finalitzat el termini, solucionats els defectes, si n'hi haguera, i ateses les al·legacions que corresponguen, es dictarà una resolució que contindrà la relació definitiva d'admesos i exclosos.
  
Sisena. Publicació dels resultats
  
6.1 Una vegada acabat el curs i avaluat i qualificat el treball detallat en la base 3.1 b) de la convocatòria, el tribunal farà pública, en el tauler d'anuncis de l'edifici de Rectorat i Serveis Generals i en la pàgina web referida en la base 9, la llista dels aspirants que hagen superat el curs selectiu amb la qualificació d'apte. Hi haurà un termini de reclamacions de 10 dies hàbils.
  
6.2 Una vegada finalitzat el termini de reclamacions, es publicarà la relació definitiva d'aspirants que hagen superat el curs selectiu i que seran proposats per a ser nomenats funcionaris de carrera de l'escala de gestió de la Universitat d'Alacant.
  
6.3 En el termini de 20 dies hàbils, comptadors des de l'endemà de la publicació de la relació definitiva, els aspirants proposats hauran de presentar en el Servei de Gestió de Personal una fotocòpia compulsada del títol acadèmic exigible segons aquesta convocatòria.
  
6.4 La falta de presentació de la documentació, dins el termini indicat, o la falsedat de documents donaran lloc a la invalidesa de les actuacions de l'aspirant i, respecte d'aquest, a la nul·litat subsegüent dels actes del tribunal, sens perjudici de les responsabilitats en què l'aspirant haguera pogut incórrer.
  
6.5 El president del tribunal enviarà una còpia certificada de la relació definitiva d'aprovats al rector de la universitat i proposarà el nomenament dels aspirants com a funcionaris de carrera. Per resolució d'aquest òrgan, que serà publicada en el Diari Oficial de la Generalitat Valenciana, els aspirants seran nomenats funcionaris de carrera
  
6.6 La presa de possessió es farà en el termini d'un mes, comptador des de la data de publicació del nomenament en el Diari Oficial de la Generalitat Valenciana, en el mateix lloc de treball que hagueren estat ocupant.
  
Setena. Tribunal
  
7.1 Els membres del tribunal i els seus assessors estaran sotmesos, en règim i funcionament, al que estableix l'article 22 i següents de la Llei 30/1992 de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació incloses en aquesta Llei i al que preveu l'article 8 del Decret 33/1999, de 9 de març, del Govern Valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana.
  
Els membres del tribunal hauran de reunir, a més, els requisits previstos per l'article 13.4 del vigent Text Refós de la Llei de la Funció Pública Valenciana.
  
7.2 Abans que comence el curs selectiu, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
7.3 Amb la convocatòria prèvia del president, es constituirà el tribunal, amb l'assistència del president i el secretari i de la meitat, almenys, dels seus membres titulars o suplents.
  
7.4 Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també el que calga fer en els casos no previstos.
  
7.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, els quals es limitaran a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la universitat.
  
7.6 El tribunal qualificador adoptarà les mesures necessàries en aquells casos que calga, de manera que els aspirants amb minusvalideses tinguen similars condicions per a fer els exercicis que la resta de participants. En aquest sentit, caldrà establir, per a les persones amb minusvalideses que ho sol·liciten, les possibles adaptacions en temps i mitjans per a fer-los.
  
7.7 A l'efecte de la comunicació i altres incidències, el tribunal tindrà la seu en la Unitat de Selecció i Formació de la Universitat, campus de Sant Vicent del Raspeig, telèfon 914 72 19 81.
  
7.8 El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o la persona en qui delegue.
  
- Dos representants de l'administració, un dels quals farà de secretari, i l'altre, de vocal.
  
- Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent: amb la mateixa composició.
  
Vuitena. Consulta de la pàgina web
  
Aquesta convocatòria i els actes que se'n deriven que hagen de ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/ seleccion\_formacion/index.html#oferta\_plazas.
  
Novena. Norma final
  
Contra la convocatòria, les bases i la resta d'actes administratius que se'n deriven, els quals esgoten la via administrativa, hom podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la seua publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.
  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 10 de juliol de 2001.- El gerent: Rafael Carrillo Paños.
  
ANNEX I
  
Continguts per a desenvolupar en el curs
  
C.1 Mòdul. Metodologia del treball: 10 hores
  
- Gestió del coneixement
  
- Gestió d'equips i comunicació
  
- Direcció per objectius: sistemes de participació per a la millora
  
C.2 Mòdul. Organització: 10 hores
  
- Tipologia de les organitzacions amb referència al context universitari
  
- Innovació en les organitzacions públiques
  
C.3 Mòdul. Qualitat i la seua avaluació institucional: 10 hores
  
E.1 Mòdul. La gestió econòmica: 20 hores
  
- El marc del pla de finançament de les universitats valencianes
  
- El pressupost: descentralització i procediments de gestió de la Universitat d'Alacant
  
E.2 Mòdul. Recursos humans: 20 hores
  
- La teoria del capital humà
  
- Tendències actuals en gestió de recursos humans
  
E.3 Mòdul. Planificació acadèmica: 10 hores
  
- Plans d'estudi